આજે અમદાવાદ શહેરનો હિસ્સો બની ગયેલું બોપલ ૨૦૦૩માં એક સુધરેલા ગામડાથી વિશેષ ન હતુ. બોપલનો આજે છે તેવો વિકાસ ત્યારે નહોતો થયો. આજે જેટલા ઘેરાવામાં બોપલ પથરાયું છે તે સમયે તેનાથી અડધુ પણ ન હતુ. એસ.જી હાઈવેથી બોપલના રસ્તામાં રાતે ભાગ્યે કોઈ અવરજવર દેખાતી અને અંધારીયા-અવાવરા રસ્તા હતા. આ સમયે સરખેજ પોલીસ સ્ટેશન અમદાવાદ ગ્રામ્ય પોલીસનો ભાગ હતુ અને બોપલની રખેવાળી સરખેજ પોલીસ કરતી હતી.